**Ministru kabineta noteikumu projekta**

**"Grozījumi Ministru kabineta 2014.gada 11.februāra noteikumos Nr.95 "Noteikumi par nodokļu un citu maksājumu reģistrēšanas**

**elektronisko ierīču un iekārtu tehniskajām prasībām""**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma "Par nodokļiem un nodevām" 28.1panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 11.februāra noteikumi Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām" (turpmāk – Ministru kabineta noteikumi Nr.95) paredz, ka hibrīda kases aparātiem un kases sistēmām ar 2015.gada 1.jūliju tiek ieviestas jaunas, stingrākas tehniskās prasības.Pamatojoties uz Ministru prezidenta 2014.gada 13.marta rezolūciju Nr.90/TA TA-2850 (2013.) un ņemot vērā biedrības "Latvijas Tirgotāju asociācija" 2014.gada 5.marta vēstulē Nr. Ak-030501, Latvijas Tirdzniecības un rūpniecības kameras 2014.gada 10.marta vēstulē Nr.2014/180 un SIA "Latvijas tirgotāju kooperācija "AIBE"" 2014.gada 10.marta vēstulē Nr.02.2014./24 izteiktos viedokļus, tika dots uzdevums organizēt starpinstitūciju sanāksmi Ministru kabineta noteikumos nepieciešamo grozījumu apspriešanai.Minētajā sanāksmē tika panākta vienošanās par Ministru kabineta noteikumu Nr.95 un Ministru kabineta 2014.gada 11.februāra noteikumu Nr.96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" (turpmāk – Ministru kabineta noteikumi Nr.96) tiesību normu precizēšanu.Tā kā šobrīd turpinās grozījumu Ministru kabineta noteikumos saskaņošanas process ar nevalstiskajām organizācijām, kā arī Ministru kabineta noteikumu Nr.95 grozījumu projekts ir tehnisks projekts, kas saskaņojams ar Eiropas Komisiju un Eiropas Savienības dalībvalstīm atbilstoši Eiropas Parlamenta un Padomes 1998.gada 22.jūnija Direktīvai 98/34/EK, ar ko nosaka informācijas sniegšanas kārtību tehnisko standartu un noteikumu jomā, un Eiropas Parlamenta un Padomes 1998.gada 20.jūlija Direktīvai 98/48/EK, ar kuru groza Direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomā, nepieciešams pagarināt jauno prasību kases aparātiem ieviešanas termiņu.Tādējādi ir sagatavots noteikumu projekts, kas paredz hibrīda kases aparātu un kases sistēmu lietošanas uzsākšanu atbilstoši Ministru kabineta noteikumos Nr.95 noteiktajām prasībām ne vēlāk kā 2016.gada 1.janvārī (šobrīd noteiktais lietošanas uzsākšanas termiņš – ne vēlāk kā 2015.gada 1.jūlijā).Noteikumu projekts paredz arī pagarināt Ministru kabineta 2007.gada 20.februāra noteikumos Nr.133 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām" noteiktajām prasībām atbilstošu kases aparātu reģistrēšanu Valsts ieņēmumu dienestā un lietošanu līdz 2015.gada 31.decembrim (šobrīd noteiktais termiņš – 2015.gada 30.jūnijs).Grozījumus Ministru kabineta noteikumos Nr.95 ir nepieciešams pieņemt Ministru kabinetā līdz 2015.gada 30.jūnijam.Ministru kabineta noteikumu Nr.95 grozījumu projekts Ministru kabinetā ir izskatāms vienlaicīgi ar Ministru kabineta noteikumu Nr.96 grozījumu projektu, kas paredz Ministru kabineta noteikumu Nr.96 spēkā stāšanos atlikt uz 2016.gada 1.janvāri |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kases aparātu lietotāji un apkalpojošie dienesti.Valsts ieņēmumu dienestā reģistrēto apkalpojošo dienestu skaits – 109 apkalpojošie dienesti |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada tiešu ietekmi uz administratīvā sloga palielinājumu vai samazinājumu |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaikus ir izstrādāti grozījumi Ministru kabineta 2014.gada 11.februāra noteikumos Nr.96 "Nodokļu un citu maksājumu reģistrēšanas elektronisko ierīču un iekārtu lietošanas kārtība", kas paredz to spēkā stāšanās atlikšanu uz 2016.gada 1.janvāri |
| 2. | Atbildīgā institūcija | Valsts ieņēmumu dienests |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādājot noteikumu projektu, ir notikušas diskusijas ar nevalstiskajām organizācijām |
| 2. | Sabiedrības līdzdalība projekta izstrādē | Notikušas diskusijas ar nevalstiskajām organizācijām, tajā skaitā Latvijas Kases aparātu un sistēmu apkalpojošo dienestu, tirgotāju un ražotāju asociāciju, kuru viedoklis ņemts vērā |
| 3. | Sabiedrības līdzdalības rezultāti | Nevalstiskās organizācijas noteikumu projektu atbalsta |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts ieņēmumu dienesta funkcijas netiks mainītas.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija |
| 3. | Cita informācija | Nav |

Anotācijas III un V sadaļa – projekts šīs jomas neskar.

Finanšu ministrs J.Reirs

23.04.2015. 16.25

689

Kalniņa

67122040, Agate.Kalnina@vid.gov.lv